Miguelanxo Prado

**Miguelanxo Prado Plana**, nado na Coruña o 16 de xullo de 1958, é un autor de banda deseñada galego. As súas obras van desde a crítica social e as relacións persoais contemporáneas até a ciencia ficción.

## Traxectoria 
De novo formou parte do Colectivo Xofre. Autor con gran proxección internacional, os seus libros e cómics foron traducidos a moitos idiomas.
Outra faceta importante é a de ilustrador. Algúns dos seus traballos son os de *La ley del amor* (1995) de Laura Esquivel e para libros infantís e xuvenís, como *Cando o mar foi polo río*, de Manuel María; *O centro do labirinto*, de Agustín Fernández Paz; ou *Bala perdida* de Manuel Rivas. As súas historias adoitan ser emotivas e dotadas dunha forte sensibilidade galega.

Ademais da súa actividade artística, Miguelanxo Prado ten unha faceta coma divulgador. Foi o director, desde a súa creación en 1998 e durante 25 anos, do salón Viñetas desde o Atlántico, que ten lugar anualmente no mes de agosto na Coruña. En 2023 anunciou a súa dimisión á fronte do devandito festival, que pasou a ser dirixido por Manel Cráneo.

## Estilo 
Jesús Cuadrado, pola súa banda, destacou o seu "*catálogo tipolóxico*" e situouno, xunto a Antoni Garcés, entre 

## Obra 
A súa obra abrangue dende bandas deseñadas completas ata ilustracións de revistas ou filmes de animación.

### Banda deseñada 
* *Os compañeiros (A orde da pedra)*, con guión de Tino Fernández Maceiras (1980-1981): Editado como faldrón na páxina de "Cartas ó Director" de La Voz de Galicia. As tiras reeditáronse conxuntamente en 2008 por El Patito Editorial.
* *Fragmentos da enciclopedia délfica* (1982-1983): Editado inicialmente por entregas por *Toutain Editor* na súa revista de BD de Ciencia ficción *1984*, posteriormente reeditado de forma conxunta por Norma Editorial en 1996.
* *Stratos* (1984-1985): Editado por entregas na revista Zona84 de *Toutain Editor*. Con prólogo de Xosé Luís Méndez Ferrín. Foi editado posteriormente nun único volume por Norma Editorial.
* *Crónicas Incongruentes*: Historias publicadas entre 1985 e 1986 na revista *Comix + Ilustración* de Toutain Editor. Posteriormente serían publicadas nun único volume por Norma Editorial.
* *Tanxencias* (1987-1996)
* *Quotidianía delirante*: historias publicadas orixinalmente na revista El Jueves en 1988, 1990 e 1996. As historias foron publicándose xuntas en varios volumes en diferentes anos ata que en 2003 foron todas publicadas nun único volume por Norma Editorial co título *Quotidanía derilante integral*.
* *Manuel Montano. El manantial de la noche* (1ª edición en 1988): Guión de Fernando Luna. Trala súa publicación seriada na revista Cairo, Norma Editorial publicou en 1989 o álbum *Manuel Montano. El manantial de la noche* como número 17 da súa colección *Los Álbumes del Cairo* (variaron título e portada). Foi reeditado numerosas veces, tanto en castelán coma noutras linguas.
* *Páxinas Crepusculares (historias inducidas)* (1993): Recompilación de historias curtas de diferente orixe.
* *Trazo de xiz* (1993). (ISBN 84-7904-199-4). Publicado por Norma Editorial.
* *Unha carta encontrada en Lisboa* (1995): Tamén coñecido como *Carta de Lisboa*, con textos de Eric Sarner.
* *Pedro e o lobo* (1997): (ISBN 84-7904-489-6). Publicado por Norma Editorial.
* *Fantasmagorie* (2000): Francés (ISBN 978-2-908551-24-2) Publicado por Mosquito.
* *Nostalxias de Belo Horizonte (Cando fun outro)* (2003): Publicado por Norma Editorial.
* *The Sandman, Noites eternas* (2004): (ISBN 84-8431-912-1). Colaboración con guión de Neil Gaiman. Publicado por Norma Editorial.
* *A Mansión dos Pampín* (2005): (ISBN 84-96415-87-2). Publicado por Norma Editorial.
* *Ardalén* (2012) (ISBN 978-84-939434-5-5). Publicado por El Patito Editorial
* *Mar Interior* (2014): (ISBN 978-84-942206-6-1) Publicado por El Patito Editorial.
* *Papeles dispersos II* (2015): Castelán (ISBN 978-84-679-1940-0) (Norma Editorial)
* *Presas Fáciles* (2016): (ISBN 978-84-945512-0-8) Publicado por El Patito Editorial.
* *O pacto do letargo* (2020): (ISBN 978-84-122411-0-5) Publicado por Retranca Editora
* *Presas fáciles. Voitres* (2024). Retranca Editora. 85 páxs. ISBN 9788412853209.

Ademais, realizou colaboracións de maior ou menor importancia, como a historia curta para o álbum de BD que conmemora os douscentos anos da revolución francesa, ou as súas colaboracións coa desaparecida revista infantil-xuvenil de BD galega *Golfiño*.

### Cine e animación 
Foi o deseñador da mascota oficial do programa infantil da TVG, o Xabarín Club, así como de diferentes personaxes do programa e do elenco da serie de animación producida en Galicia *Os vixilantes do Camiño*.

Tamén traballou na serie de animación Men In Black, baseada no filme do mesmo nome protagonizado por Will Smith. Foi producida por Steven Spielberg a través de Dreamworks.

En xaneiro de 2007 presentouse nas salas cinematográficas españolas *De profundis*, unha longametraxe sen diálogos dirixida por Miguelanxo Prado e con música do compositor Nani García. Foi proposta para os premios Goya como mellor longametraxe de animación de 2006. Este traballo experimental foi debuxado enteiramente por el e animado con técnicas informáticas.

## Galardóns 
miniatura|Miguelanxo Prado nunha entrevista no 2012.
* Premio *Diario de Avisos* á mellor obra gráfica (Sta. Cruz de Tenerife en 1984).
* Premio *Semana de la Historieta de Madrid* ao mellor libro do ano en 1986.
* Premio *Génie* da Convention de Paris en 1988.
* Premio Salão Internacional da BD do Porto, 1988.
* Premio ao mellor libro do ano Charleroi en 1988.
* Premio *Buenaventura*, Treviso Comics, Treviso en 1989.
* Premio do Saló Internacional del Còmic de Barcelona á mellor obra de 1988 en 1989.
* Premio Simão, no Porto en 1989.
* Premio ao mellor autor no Salón Internacional de Grenoble en 1990.
* Premio *Grand Prix des Alpages* no Salón Internacional de Sierre en 1990.
* Premio *Philip Morris* no Salón Internacional do Libro de Xenebra en 1990.
* Premio *Max und Moritz* do Salón Internacional de BD (Alemaña, 1990).
* Premio ''l'Alph’Art* ao mellor libro estranxeiro Salón Internacional de Angouleme en 1991.
* Premio Asociación Nacional de Ilustradores (Madrid, 1992).
* Premio ao mellor autor estranxeiro no Salón de BD de Chile en 1992.
* Premio da Crítica (Artes), Fundación da Crítica Galega (Vigo, 1993).
* Premio ao mellor libro do ano no Salón da BD (Francia, 1993).
* Premio da Asociación de Libreiros Especializados de Francia ao mellor libro do ano en 1993.
* Premio *Diario de Avisos* á mellor obra gráfica (Sta Cruz de Tenerife en 1993).
* Premio *Diario de Avisos* ao mellor guión (Sta Cruz de Tenerife, 1993).
* Premio Ourense de BD por toda a súa traxectoria en 1993.
* Premio *l'Alph-art* ao mellor álbum estranxeiro no Festival de Banda Deseñada de Angoulême, por *Trazo de Xiz* en 1994.
* Premio do Saló Internacional del Cómic de Barcelona á mellor obra de 1993 en 1994.
* Premio Especial do Xurado do Festival Internacional de Sierre en 1994.
* Premio ao mellor guión no Festival de Coxyde en 1994.
* Premio de Honra da Câmara Municipal de Amadora no Festival de Amadora en 1994.
* Premio da crítica ao mellor guión (Austria, 1994).
* Premio da crítica ao mellor libro do ano (Austria, 1994).
* Premio *Fernández Latorre* (A Coruña, 1996).
* Premio de Honra ao mellor libro estranxeiro do Festival de Amadora.
* Premio BD Boum (XVIII edición, Blois, Francia, 2001).
* Premio ao mellor autor completo do Salón do Cómic de Granada en 2002.
* Premio Eisner á mellor antoloxía en 2004.
* Grande premio do Saló del Comic de Barcelona en 2007.
* Premio Fervenzas Literarias ao mellor ilustrador de 2012.
* Premio Fervenzas Literarias ao mellor libro de Banda Deseñada do 2012, por *Ardalén*.
* Premio Nacional del Cómic 2013, por Papeles dispersos II.
*2025: Premio Follas Novas do Libro Galego na modalidade de banda deseñada por *Presas fáciles. Voitres.*

## Notas 
## Véxase tamén 
### Ligazóns externas 
* Miguelanxo Prado en Culturagalega.org/BD
* Miguelanxo Prado en guiadelcomic.com  
* *De profundis'' en Culturagalega.org/AVG